|  |
| --- |
| Izziņa par atzinumos sniegtajiem iebildumiem**Ministru kabineta noteikumu projekts “****Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | 21. Komersants, kuram ir obligātā iepirkuma tiesības vai garantētās maksas tiesības, nodrošina:21.4. ka koģenerācijas stacijā saražotā siltumenerģija tiek izmantota lietderīgi atbilstoši vienotā tehnoloģiskā cikla principam, tajā skaitā to, ka lietderīgās siltumenerģijas kopējā apjomā netiek ieskaitīta tāda siltumenerģija, kas tiek izmantota koģenerācijas stacijas pašpatēriņam; | **Zemkopības ministrija (19.08.2020.) iebildums**Lūdzam precizēt 21.4. apakšpunktu un izteikt šādā redakcijā: “ka koģenerācijas stacijā saražotā siltumenerģija tiek izmantota lietderīgi atbilstoši vienotā tehnoloģiskā cikla principam, tajā skaitā to, ka lietderīgās siltumenerģijas kopējā apjomā netiek ieskaitīta tāda siltumenerģija, kas tiek izmantota koģenerācijas stacijas pašpatēriņam, izņemot biogāzes stacijas, kuru organiskas izcelsmes atkritumu un ražošanas atlikumproduktu daudzums no kopējas izejvielas ir lielāks nekā 70.punktā minētais īpatsvars”.**Zemkopības ministrija (27.08.2020)**Lūdzam precizēt noteikumu projekta 22.4.apakšpunktu paredzot izņēmumu biogāzes stacijām, kuru organiskas izcelsmes atkritumu un ražošanas atlikumproduktu daudzums no kopējas izejvielas ir lielāks nekā šo noteikumu 12.punktā minētais īpatsvars, ņemot vērā biogāzes ražošanas procesa specifiku. | **Iebildums nav ņemts vērā.**Ražotāji, kam jānodrošina prasība par lietderīgas siltumenerģijas izmantošanu un attiecīgi atbilstošu uzskaiti, ir noteikti Elektroenerģijas tirgus likumā. Ministru kabinetam nav deleģējuma noteikt izņēmumus. |  | 21. Komersants, kuram ir obligātā iepirkuma tiesības vai garantētās maksas tiesības, nodrošina:21.4. ka koģenerācijas stacijā saražotā siltumenerģija tiek izmantota lietderīgi, tajā skaitā to, ka lietderīgās siltumenerģijas kopējā apjomā netiek ieskaitīta tāda siltumenerģija, kas tiek izmantota koģenerācijas stacijas pašpatēriņam |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 05.08.2020. – 28.08.2020. |
|   |  |
| Saskaņošanas dalībnieki | Finanšu ministrija, Tieslietu ministrija, Vides aizsardzības un reģionālās attīstības ministrija, Zemkopības ministrija |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Tieslietu ministrija, Zemkopības ministrija |   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Noteikumu projekts | **Finanšu ministrija (11.08.2020.) iebildums**Lūdzam pārskatīt visu noteikumu projektu un precizēt tā punktos lietotās atsauces uz citiem noteikumu projekta punktiem, skat. piemēram, noteikumu projekta 68. punktu. | **Iebildums ir ņemts vērā**Atsauces precizētas visā projekta tekstā. | Noteikumu projekts |  |
|  | *Izdoti saskaņā ar*[*Elektroenerģijas tirgus likuma*](https://m.likumi.lv/ta/id/108834-elektroenergijas-tirgus-likums)[*28.*](https://m.likumi.lv/ta/id/108834-elektroenergijas-tirgus-likums#p28)*panta otro daļu,*[*28.1panta*](https://m.likumi.lv/ta/id/108834-elektroenergijas-tirgus-likums#p28.1%C2%A0)*otro daļu,*[*31.1*](https://m.likumi.lv/ta/id/108834-elektroenergijas-tirgus-likums#p31.1)*panta devīto daļu,*[*31.2*](https://m.likumi.lv/ta/id/108834-elektroenergijas-tirgus-likums#p31.2)*panta trešo un piekto daļu,* [*31.3*](https://m.likumi.lv/ta/id/108834-elektroenergijas-tirgus-likums#p31.2)*panta trešo daļu, 31.4 panta otro daļu un* [*31.5*](https://m.likumi.lv/ta/id/108834-elektroenergijas-tirgus-likums#p31.2)*panta trešo daļu,* | **Tieslietu ministrija (14.08.2020) iebildums**Zem projekta nosaukuma esošo norādi, uz kāda likuma pamata projekts sagatavots, nepieciešams precizēt, svītrojot skaitli un vārdus “31.5 panta trešo daļu”. Vēršam uzmanību, ka projektā paredzētajos Ministru kabineta noteikumos, kuri stāsies spēkā 2020. gada 1. septembrī, norādē nevar būt spēkā neesošas likuma normas. Tāpat arī projektā, piemēram, tā 4. punktā, nevar būt nākotnes regulējums, kas atbilstoši Elektroenerģijas tirgus likumā (turpmāk – likums) noteiktajam būs spēkā no 2021. gada 1. janvāra. Ievērojot minēto, projektu nepieciešams atbilstoši precizēt. Papildus vēlamies norādīt, ka likumdevēja vara Latvijā pieder Saeimai. Savukārt Ministru kabinets likumdošanas jomā, lai izdotu Ministru kabineta noteikumus, var rīkoties atbilstoši likuma pilnvarojumam un tiesību normu spēkam laikā vienotā tiesību sistēmā. Tādējādi piedāvājam regulējumu, kas stāsies spēkā no 2021. gada 1. janvāra, ieviest atsevišķi, ar grozījumiem spēkā esošajos Ministru kabineta noteikumos. | **Iebildums ir ņemts vērā.**Zem projekta nosaukuma esošo norādi, uz kāda likuma pamata projekts sagatavots, svītrots skaitlis un vārds “31.5 panta trešo daļu”. Visā projekta tekstā svītrotas normas, kas regulē vai atsaucas uz vienotā tehnoloģiskā cikla principu. | *Izdoti saskaņā ar*[*Elektroenerģijas tirgus likuma*](https://m.likumi.lv/ta/id/108834-elektroenergijas-tirgus-likums)[*28.*](https://m.likumi.lv/ta/id/108834-elektroenergijas-tirgus-likums#p28)*panta otro daļu,*[*28.1panta*](https://m.likumi.lv/ta/id/108834-elektroenergijas-tirgus-likums#p28.1%C2%A0)*otro daļu,*[*31.1*](https://m.likumi.lv/ta/id/108834-elektroenergijas-tirgus-likums#p31.1)*panta devīto daļu,*[*31.2*](https://m.likumi.lv/ta/id/108834-elektroenergijas-tirgus-likums#p31.2)*panta trešo un piekto daļu,* *[31.](https://m.likumi.lv/ta/id/108834-elektroenergijas-tirgus-likums%22%20%5Cl%20%22p31.2%22%20%5Ct%20%22_blank)[3](https://m.likumi.lv/ta/id/108834-elektroenergijas-tirgus-likums%22%20%5Cl%20%22p31.2%22%20%5Ct%20%22_blank) panta trešo daļu* |  |
|  | 1. Noteikumi nosaka:1.1. koģenerācijas staciju, kuras izmanto tiesības pārdot saražoto elektroenerģiju obligātā iepirkuma ietvaros (turpmāk – obligātā iepirkuma tiesības) vai tiesības saņemt garantētu maksu par koģenerācijas stacijā uzstādīto elektrisko jaudu, kuru publiskais tirgotājs maksā komersantam par katru koģenerācijas stacijā vai šīs elektrostacijas atsevišķā koģenerācijas iekārtā uzstādītās elektriskās jaudas megavatu (EUR/MW) (turpmāk – garantētās maksas tiesības), uzraudzības kārtību;1.2. koģenerācijas stacijā ražotās elektroenerģijas obligātā iepirkuma un tā uzraudzības kārtību;1.3. kārtību, kādā sedzamas izmaksas, kas saistītas ar obligāto iepirkumu un maksājumiem par uzstādīto elektrisko jaudu;1.4. koģenerācijas stacijā ražotās elektroenerģijas cenas noteikšanas kārtību atkarībā no koģenerācijas stacijas elektriskās jaudas, izmantojamā kurināmā un tā izejvielām;1.5. kārtību, kādā nosakāma maksa par koģenerācijas stacijā uzstādīto elektrisko jaudu atkarībā no ražošanas tehnoloģijas un izmantojamā kurināmā, kā arī kārtību, kādā šī maksa veicama; 1.6. kārtību, kādā komersants var atteikties no obligātā iepirkuma tiesībām vai garantētās maksas tiesībām;1.7. kārtību, kādā aptur valsts atbalsta izmaksu;1.8. pārkāpumus, par kuriem atceļamas obligātā iepirkuma tiesības vai garantētās maksas tiesības, un kārtību, kādā attiecīgās tiesības atceļamas;1.9. nosacījumus un metodiku nepamatoti vai nelikumīgi saņemtā valsts atbalsta atgūšanai par koģenerācijā ražoto elektroenerģiju vai uzstādīto jaudu;1.10. kārtību, kādā Būvniecības valsts kontroles birojs (turpmāk – birojs) pārbauda lietderīgās siltumenerģijas izmantošanu, lai nodrošinātu atbilstību normatīvajos aktos noteiktajiem valsts atbalsta saņemšanas nosacījumiem. | **Tieslietu ministrija (14.08.2020) iebildums**Projekta 1. punktu nepieciešams izteikt precīzi atbilstoši likumā noteiktajiem dažādajiem pilnvarojumiem Ministru kabinetam par noteikumu izdošanu. Ņemot vērā, ka projektam jāstājas spēkā 2020. gada 1. septembrī, pilnvarojumus nepieciešams izteikt atbilstoši likuma redakcijai, kura būs spēkā no minētā datuma. | **Iebildums ir ņemts vērā** | 1. Noteikumi nosaka:1.1. kritērijus, pēc kādiem koģenerācijas stacijas tiek kvalificētas saražotās elektroenerģijas obligātā iepirkuma tiesībām;1.2. obligātā iepirkuma un tā uzraudzības kārtību;1.3. elektroenerģijas cenas noteikšanas kārtību atkarībā no koģenerācijas stacijas elektriskās jaudas un izmantojamā kurināmā;1.4. obligātā iepirkuma izmaksu segšanas kārtību;1.5. kārtību, kādā var atteikties no tiesībām pārdot saražoto elektroenerģiju obligātā iepirkuma ietvaros (turpmāk – obligātā iepirkuma tiesības);1.6. kritērijus, pēc kādiem koģenerācijas stacijas tiek kvalificētas tiesību iegūšanai saņemt garantēto maksu par koģenerācijas stacijā uzstādīto elektrisko jaudu (turpmāk – garantētās maksas tiesības);1.7. kārtību, kādā nosakāma maksa par uzstādīto elektrisko jaudu atkarībā no ražošanas tehnoloģijas un izmantojamā kurināmā, koģenerācijas stacijas uzstādītās elektriskās jaudas, un kārtību, kādā šī maksa veicama;1.8. kārtību, kādā var atteikties no tiesībām saņemt garantētu maksu par koģenerācijas stacijā uzstādīto elektrisko jaudu;1.9. kārtību, kādā aptur valsts atbalsta izmaksu;1.10. pārkāpumus, par kuriem atceļamas obligātā iepirkuma tiesības vai garantētās maksas tiesības, kā arī kārtību, kādā tās atceļamas;1.11. kārtību, kādā Būvniecības valsts kontroles birojs (turpmāk – birojs) pārbauda lietderīgās siltumenerģijas izmantošanu, lai nodrošinātu atbilstību normatīvajos aktos noteiktajiem valsts atbalsta saņemšanas nosacījumiem;1.12. nosacījumus un metodiku nepamatoti vai nelikumīgi saņemtā valsts atbalsta atgūšanai par elektroenerģijas ražošanu koģenerācijā. |  |
|  |  | **Vides aizsardzības un reģionālās attīstības ministrija (07.08.2020.) priekšlikums**Precizēt MK noteikumu projektus kopumā attiecībā uz to, ka komersants ražo enerģiju: elektroenerģiju un siltumenerģiju, bet neražo lietderīgo siltumenerģiju, t.i. lietderīgā siltumenerģija ir siltumenerģijas izmantošanas veids; | **Priekšlikums ir ņemts vērā.**Viss projekta teksts atbilstoši precizēts. | Viss projekta teksts. |  |
|  | Noteikumu projekta anotācija | **Finanšu ministrija (11.08.2020.) iebildums**Ņemot vērā noteikumu projekta 1.10. apakšpunktā noteikto, lūdzam papildināt anotāciju ar skaidrojumu par tiem valsts atbalsta nosacījumiem attiecībā uz lietderīgās siltumenerģijas izmantošanu, kas būtu jāvērtē Būvniecības valsts kontroles birojam (turpmāk – birojs), lai gūtu nepieciešamos secinājumus par saņemtā atbalsta likumību. | **Ņemts vērā.** | Projekta anotācijas I sadaļas 2. punkts papildināts šādā redakcijā:“Ņemot vērā ETL 31.3. panta trešajā daļā paredzēto deleģējumu, MK noteikumi nosaka kārtību, kādā BVKB pārbauda lietderīgās siltumenerģijas izmantošanu, lai nodrošinātu atbilstību normatīvajos aktos noteiktajiem valsts atbalsta saņemšanas nosacījumiem. ETL 31.3. panta trešā daļa nosaka, ka elektroenerģijas ražotājiem ir pienākums nodrošināt siltumenerģijas lietderīgu izmantošanu (lietderīga siltumenerģija), savukārt BVKB ir pienākums pārliecināties, ka tas tiek īstenots atbilstoši projektā ietvertajiem nosacījumiem. Koģenerācijas stacijas atbilstību nosacījumiem par siltumenerģijas lietderīgu izmantošanu BVKB pārbauda pēc komersantu sniegtās informācijas, kā arī klātienes pārbaudēs.” |  |
|  | Noteikumu projekta anotācija | **Finanšu ministrija (11.08.2020.) iebildums**Attiecībā uz noteikumu projekta 2. un 6. punktu, lūdzam papildināt anotāciju ar informāciju, kurš brīdis (lēmums vai līgums) ir uzskatāms par valsts atbalsta piešķiršanas brīdi. | **Ņemts vērā** | Projekta anotācijas I sadaļas 2. punkts papildināts šādā redakcijā:“Par valsts atbalsta piešķiršanas brīdi tiek uzskatīts brīdis, kad ir pieņemts lēmums par obligātā iepirkuma tiesību piešķiršanu.” |  |
|  | 3. Birojs organizē to elektroenerģijas ražotāju darbības uzraudzību un kontroli, kuri izmanto obligātā iepirkuma tiesības vai garantētās maksas tiesības. Birojam ir tiesības grozīt vai atcelt šo noteikumu 2.2. minēto lēmumu, kā arī pieņemt lēmumus par valsts atbalsta izmaksas apturēšanu un nepamatoti vai nelikumīgi saņemtā valsts atbalsta atgūšanu. Birojs, pieņemot lēmumu obligātā iepirkuma uzraudzības vai kontroles ietvaros, par to triju darbdienu laikā informē sistēmas operatoru un publisko tirgotāju. | **Zemkopības ministrija (19.08.2020.) iebildums**Noteikumu projekta 3.punktā ir noteikts, ka Birojam ir tiesības grozīt vai atcelt lēmumus, ar kuriem piešķirtas obligātā iepirkuma tiesības, kā arī pieņemt lēmumus par valsts atbalsta izmaksas apturēšanu un nepamatoti vai nelikumīgi saņemtā valsts atbalsta atgūšanu. Taču noteikumu projektā **nav atrunāta kārtība, kādā Biroja lēmumi ir apstrīdami un pārsūdzami**. Tāpēc lūdzam noteikumu projektu papildināt ar normu, kurā tā ir noteikta.   | **Iebildums daļēji ņemts vērā**Biroja lēmumi ir saskaņā ar citiem normatīvajiem aktiem, tajā skaitā Administratīvā procesa likuma ietvaros. Vienlaikus informējam, ka norma, kas iekļauta projekta 3.punktā ir jau spēkā esošajos MK 221.not., un praksē tā piemērošanā nav konstatētas problēmas. | 3. Birojs organizē to elektroenerģijas ražotāju darbības uzraudzību un kontroli, kuri izmanto obligātā iepirkuma tiesības vai garantētās maksas tiesības. Birojam ir tiesības grozīt vai atcelt šo noteikumu 2.2 minēto lēmumu, kā arī pieņemt lēmumus par valsts atbalsta izmaksas un obligātā iepirkuma apturēšanu un nepamatoti vai nelikumīgi saņemtā valsts atbalsta atgūšanu. Birojs, pieņemot lēmumu obligātā iepirkuma uzraudzības vai kontroles ietvaros, par to nekavējoties informē elektroenerģijas sistēmas operatoru un publisko tirgotāju. |  |
|  | 5. Ministrijai ir tiesības pārskatīt vai ierosināt pārskatīt šajos noteikumos iekļauto formulu pamatotību un atbilstību elektroenerģijas tirgus situācijai un neatbilstības gadījumā normatīvajos aktos noteiktā kārtībā sniegt priekšlikumus attiecīgiem grozījumiem.76. Lai nodrošinātu valsts atbalsta samērīgumu, ministrija vai ministrija pēc biroja ierosinājuma var ierosināt pārskatīt šo noteikumu [8.](https://m.likumi.lv/ta/id/207458#piel10) pielikuma minēto vērtību pamatotību un atbilstību faktiskajai tirgus situācijai. | **Tieslietu ministrija (14.08.2020) iebildums**Projekta 5. un 76. punktu nepieciešams svītrot, jo šādām normām nav juridiskās slodzes. Vēršam uzmanību, ka ministrija ir iestāde, kuras kompetencē ietilpst nozares politikas veidošana, kas ir noteikta ar citiem normatīvajiem aktiem. Tādējādi projektā nav jāiekļauj regulējums par ministrijas tiesībām sekot līdzi dažādiem procesiem, pārskatīt spēkā esošo tiesisko regulējumu un iniciēt grozījumus tajā. | **Iebildums daļēji ņemts vērā**Attiecīgās normas ir iekļautas esošajā noteikumu redakcijā un Ekonomikas ministrija piedāvā tās saglabāt arī pārizdodot noteikumus. Šīs normas pēc būtības ir atbalsta sistēmas sastāvdaļa, kas ļauj mainīt valsts atbalsta nosacījumus. Tādējādi komersantam nevar rasties tiesiskā paļāvība, ka attiecīgie nosacījumi nevar tik mainīti. Svītrots projekta 76. punkts. | 5. Šajos noteikumos iekļauto formulu pamatotība un atbilstība elektroenerģijas tirgus situācijai var tikt pārskatīta, un neatbilstības gadījumā normatīvajos aktos noteiktā kārtībā tās var tikt grozītas |  |
|  | Noteikumu projekta anotācija | **Finanšu ministrija (11.08.2020.) iebildums**Ņemot vērā to, ka ar noteikumu projektu vairs nav paredzēts *Ministru kabineta 2009.gada 10.marta noteikumu Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”* 34. punktā noteiktais, ka obligātā iepirkuma kārtībā saražotās elektroenerģijas obligātā iepirkuma izmaksas sedz visi Latvijas elektroenerģijas galalietotāji saskaņā ar regulatora noteiktajām obligātā iepirkuma un jaudas komponentēm no koģenerācijas elektrostacijām, veicot samaksu attiecīgajam elektroenerģijas pārvades vai sadales sistēmas operatoram kopā ar maksu par pārvades vai sadales pakalpojumu, kas vienlaikus bija saskaņots ar Eiropas Komisiju un atbilst Eiropas Komisijas lēmuma lietā SA.43140 10. punktam, lūdzam precizēt noteikumu projektu, skaidri norādot, kas segs saražotās elektroenerģijas koģenerācijā obligātā iepirkuma izmaksas, vienlaikus informējot par to Eiropas Komisiju plānotās komunikācijas ietvaros un papildināt anotāciju ar attiecīgu skaidrojumu. | **Ņemts vērā** | Projekta anotācijas I sadaļas 2. punkts papildināts šādā redakcijā:“Projekts neparedz izmaiņas saistībā ar obligātā ietvaros saražotās elektroenerģijas izmaksu segšanu. Atbilstoši ETL 28. panta piektajai daļai un 28.1 panta ceturtajai daļai arī turpmāk obligātā iepirkuma kārtībā saražotās elektroenerģijas obligātā iepirkuma izmaksas segs visi elektroenerģijas galalietotāji proporcionāli to elektroenerģijas patēriņa apjomam. Šāds princips ir saskaņots ar Eiropas Komisiju un atbilst Eiropas Komisijas lēmumam lietā SA.43140.” |  |
|  | Viss projekta teksts. | **Zemkopības ministrija (19.08.2020.) iebildums**Norādām, ka Elektroenerģijas tirgus likuma prasības (tika pieņemtas š.g. 30.janvārī LR Saeimā), kas nosaka elektrostacijas darbības vienotā tehnoloģiskā cikla principu, stājas spēkā un ir piemērojamas ar 2021.gada 1.janvāri. Tāpēc atbilstoši likumā noteiktajam, lūdzam precizēt noteikumu projektu un 4.punktā noteiktajām prasībām paredzēt spēkā stāšanos 2021.gada 1.janvāri un svītrot 115.punktu. Un attiecīgi veiktajām izmaiņām lūdzam precizēt visu noteikumu projektu (piemēram, 22., 23., 24., 25.,…). Papildus tam lūdzam 9.punktā precīzi noteikt, kādas “un citas lietas” nodrošina enerģijas ražošanas tehnoloģisko procesu. | **Iebildums ir ņemts vērā.**Normas, kas attiecas uz vienotā tehnoloģiskā cikla principa noteikumiem un uzraudzību, svītrotas no projekta, jo šobrīd nav spēkā esoša deleģējuma MK to regulēt. | Projekta punkti, kas attiecas uz vienotā tehnoloģiskā cikla principa ievērošanu, svītroti. |  |
|  | 30.5. pārskata periodā spēkā esoša lietderīgās siltumenerģijas pārdošanas līguma kopiju,  | **Zemkopības ministrija (19.08.2020.) iebildums**Lūdzam izteikt 30.5.apakšpunktu šādā redakcijā: “30.5. pārskata periodā spēkā esoša lietderīgās siltumenerģijas pārdošanas līguma kopiju, ja siltumenerģija tika pārdota”. | **Iebildums daļēji ņemts vērā**Projekta 30.5. apakšpunkts saskaņā ar pārejas noteikumiem būs spēkā tikai no nākošā gada. Minētais punkts precizēts, turpmāk neminot tieši pārdošanas līgumu. | 32.3. dokumentus, kas pamato siltumenerģijas lietderīgu izlietojumu |  |
|  | 44.7. birojs pēc kontroles grupas veiktās pārbaudes sagatavo pārbaudes aktu un nosūta to komersantam. Pārbaudes aktā norāda kontroles grupas konstatējumus par koģenerācijas stacijas atbilstību normatīvo aktu prasībām un komersanta sniegtos paskaidrojumus. | **Zemkopības ministrija (19.08.2020.) iebildums**Lūdzam precizēt 44.7.apakšpunktu, nosakot laika periodu, kad Birojs pēc kontroles grupas veiktās pārbaudes sagatavoto pārbaudes aktu nosūta komersantam. | **Iebildums ir ņemts vērā** | 46.7. birojs mēneša laikā pēc biroja pārstāvju veiktās pārbaudes sagatavo pārbaudes aktu un nosūta to komersantam. Pārbaudes aktā norāda veiktajā pārbaudē konstatēto |  |
|  | Noteikumu projekts | **Tieslietu ministrija (14.08.2020) iebildums**Projekta 44., 45. un 46. punktā esošo regulējumu par kontroles grupu nepieciešams izvērtēt un precizēt. Vēršam uzmanību, ka likums pilnvaro Ministru kabinetu noteikt uzraugošo un kontrolējošo iestādi, kas būs Būvniecības valsts kontroles birojs. Tādējādi dotā valsts pārvaldes uzdevuma izpilde ir minētās iestādes kompetencē. Dažādu kontroles grupu vai struktūrvienību veidošana ir iestādes iekšējās darba organizācijas nosacījums, kas nav jāparedz ārējā normatīvajā aktā. Ievērojot minēto, projekta 44., 45. un 46. punktu nepieciešams precizēt, piemēram, aizstājot vārdus “kontroles grupa” ar vārdiem “biroja pārstāvji”. | **Iebildums ir ņemts vērā** | Vārdi “kontroles grupa” visā projekta tekstā aizstāti ar vārdiem “biroja pārstāvji” attiecīgā locījumā. |  |
|  | 45. Birojs nosūta komersantam brīdinājumu par iespējamu obligātā iepirkuma tiesību vai garantētās maksas tiesību zaudēšanu, ja birojs konstatē, ka koģenerācijas stacija neatbilst vai šo noteikumu [30.](https://m.likumi.lv/ta/id/189260#p40) punktā minētā gada pārskata periodā nav atbildusi vienam no šādiem kritērijiem:…45.6. koģenerācijas stacija neatbilst normatīvajiem aktiem, kas nosaka prasības koģenerācijas staciju darbībai vides vai darba drošības jomā. | **Zemkopības ministrija (19.08.2020.) iebildums**Atbilstoši 45.6.apakšpunktam, Birojs nosūta komersantam brīdinājumu par iespējamu obligātā iepirkuma tiesību zaudēšanu, ja Birojs konstatē, ka elektrostacijas darbība neatbilst normatīvajiem aktiem, kas nosaka prasības elektrostaciju darbībai vides vai darba drošības jomā. Vēršam uzmanību, ka atbilstoši vienotā tehnoloģiskā cikla principam, piemēram, kūts – ir “tās lietu kopībā ietilpstošas tehnoloģiski saistītas iekārtas un ierīces”. Tas nozīmē, ka, ja kūtī netiks ievērotas normatīvo aktu prasības elektrostaciju darbībai vides vai darba drošības jomā, Birojs nosūta komersantam brīdinājumu par iespējamu obligātā iepirkuma tiesību zaudēšanu? Lūdzam precizēt noteikumu projektu un anotācijā sniegt skaidrojumu. | **Iebildums ir ņemts vērā.**Vienotā tehnoloģiskā cikla principa īstenošanas nosacījumi netiks iekļauti šajā projektā. Tie tiks izstrādāti līdz 2021. gada 1. janvārim.  | 47.5. koģenerācijas stacija neatbilst normatīvajiem aktiem, kas nosaka prasības koģenerācijas staciju darbībai vides aizsardzības vai darba drošības jomā |  |
|  | 47. Birojs pārliecinās par lietderīgu siltumenerģijas izmantošanu: 47.1. izvērtējot, vai dokumenti, ko komersants pievienojis šo noteikumu 30.punktā norādītajam gada pārskatam pierāda, ka lietderīgā siltumenerģija tiek pārdota siltumenerģijas lietotājam vai izmantota apkures, ventilācijas, karstā ūdens apgādes vai tehnoloģiskā siltumenerģijas patēriņa nodrošināšanai savā uzņēmumā, kas nav koģenerācijas stacijas pašpatēriņš atbilstoši vienotā tehnoloģiskā cikla principam; | **Zemkopības ministrija (19.08.2020.) iebildums**Lūdzam precizēt 47.1.apakšpunktu un izteikt šādā redakcijā: “47.1. izvērtējot, vai dokumenti, ko komersants pievienojis šo noteikumu 30.punktā norādītajam gada pārskatam pierāda, ka lietderīgā siltumenerģija tiek pārdota siltumenerģijas lietotājam vai izmantota apkures, ventilācijas, karstā ūdens apgādes vai tehnoloģiskā siltumenerģijas patēriņa nodrošināšanai savā uzņēmumā, kas nav koģenerācijas stacijas pašpatēriņš atbilstoši vienotā tehnoloģiskā cikla principam, **izņemot biogāzes stacijas, kuru organiskas izcelsmes atkritumu un ražošanas atlikumproduktu daudzums no kopējas izejvielas ir lielāks nekā 70.punktā minētais īpatsvars**”. | **Iebildums daļēji ņemts vērā.**Ražotāji, kam jānodrošina prasība par tehnoloģiskā cikla principa ievērošanu, ir noteikti Elektroenerģijas tirgus likumā. Ministru kabinetam nav deleģējuma noteikt izņēmumus.Taču minētās normas, kas attiecas uz vienotā tehnoloģiskā cikla principa noteikumiem un uzraudzību, svītrotas no projekta, jo šobrīd nav spēkā esoša deleģējuma MK to regulēt.Noteikumu projektā nosacījums par vienoto tehnoloģisko ciklu svītrots. | 49. Birojs pārliecinās par lietderīgu siltumenerģijas izmantošanu: 49.1. izvērtējot, vai dokumenti, ko komersants pievienojis šo noteikumu 32.punktā norādītajam gada pārskatam pierāda, ka lietderīgā siltumenerģija tiek pārdota siltumenerģijas lietotājam vai izmantota apkures, ventilācijas, karstā ūdens apgādes vai tehnoloģiskā siltumenerģijas patēriņa nodrošināšanai savā uzņēmumā, kas nav koģenerācijas stacijas pašpatēriņš;49.2. pārbaudēs konstatējot, šo noteikumu 49.1.apakšpunktā minēto dokumentu atbilstību īstenībai, kā arī to, ka elektrostacijā saražotā siltumenerģija ir izmantota ekonomiski pamatota siltumapgādes vai dzesēšanas pieprasījuma apmierināšanai |  |
|  | 48. Ja birojs konstatē, ka vairākas elektrostacijas, kam piešķirtas obligātā iepirkuma tiesības, atbilstoši vienotā tehnoloģiskā cikla principam ir uzskatāmas par vienu elektrostaciju (mākslīga sadalīšana), birojs 10 dienu laikā no fakta konstatēšanas pieņem lēmumu apturēt valsts atbalsta izmaksu par elektroenerģiju uz laiku līdz komersants vai komersanti veic elektrostaciju apvienošanu, bet ne ilgāk, kā uz sešiem mēnešiem. Ja komersants sešu mēnešu laikā pēc biroja pieprasījuma neiesniedz dokumentus, kas pierāda, ka elektrostacijas mākslīga sadalīšana ir novērsta un vienotais tehnoloģiskais cikls tiek ievērots atbilstoši šajos noteikumos noteiktajam, birojs pieņem lēmumu par obligātā iepirkuma tiesību atcelšanu. | **Zemkopības ministrija (19.08.2020.) iebildums**48.punktā norādīts, ka gadījumā, ja Birojs konstatē, ka vairākas elektrostacijas, kam piešķirtas obligātā iepirkuma tiesības, atbilstoši vienotā tehnoloģiskā cikla principam ir uzskatāmas par vienu elektrostaciju (mākslīga sadalīšana), Birojs 10 darba dienu laikā no fakta konstatēšanas pieņem lēmumu apturēt elektroenerģijas iepirkumu obligātā iepirkuma ietvaros uz laiku līdz komersants vai komersanti veic elektrostaciju apvienošanu, bet ne ilgāk, kā uz sešiem mēnešiem. Lūdzam precizēt šo punktu un noteikt kritērijus, vadoties pēc kuriem, ir izdarāms secinājums par elektrostaciju mākslīgu sadalīšanu. | **Iebildums ņemt vērā.** | Noteikumu projektā 48.punkts svītrots. |  |
|  | 59. Komersantiem, kas ir ieguvuši garantētās maksas tiesības, pārvades sistēmas operators kontrolē koģenerācijas stacijas (vai atsevišķas tās iekārtas) jaudu pieejamību šādā kārtībā:…59.2. pārvades sistēmas operators veic koģenerācijas stacijas (vai atsevišķas tās iekārtas) darbgatavības uzraudzību, tai skaitā pieprasot koģenerācijas stacijas (vai atsevišķas tās iekārtas) palaišanu un noslodzi. Ja pārvades sistēmas operators ir pieprasījis koģenerācijas stacijas (vai atsevišķas tās iekārtas) palaišanu un noslodzi, operators kompensē komersantam papildus radītos izdevumus, vienojoties ar komersantu par to apmēru. Ja koģenerācijas stacija (vai tās atsevišķa iekārta) nespēj izpildīt pārvades sistēmas operatora dispečera komandu vai to izpilda daļēji, ar to saistītos izdevumus kompensē komersants, trīskāršā apmērā atlīdzinot pārvades sistēmas operatoram radītos izdevumus; | **Tieslietu ministrija (14.08.2020)**Projekta 59.2. apakšpunktu nepieciešams precizēt un svītrot tajā vārdus “trīskāršā apmērā”. Vēršam uzmanību, ka projektā var paredzēt zaudējumu kompensāciju, bet Ministru kabinetam nav tiesības noteikt kompensāciju, kurai ir soda raksturs. Sodus var noteikt tikai ar likumu. | **Iebildums ir ņemts vērā.****(panākta vienošanās 25.08.2020. starpinstitūciju saskaņošanas sanāksmē)** | 58.2. pārvades sistēmas operators veic koģenerācijas stacijas (vai atsevišķas tās iekārtas) darbgatavības uzraudzību, tai skaitā pieprasot koģenerācijas stacijas (vai atsevišķas tās iekārtas) palaišanu un noslodzi. Ja pārvades sistēmas operators ir pieprasījis koģenerācijas stacijas (vai atsevišķas tās iekārtas) palaišanu un noslodzi, operators kompensē komersantam papildus radītos izdevumus, vienojoties ar komersantu par to apmēru. Ja koģenerācijas stacija (vai tās atsevišķa iekārta) nespēj izpildīt pārvades sistēmas operatora dispečera komandu vai to izpilda daļēji, ar to saistītos pārvades sistēmas operatoram radītos izdevumus kompensē komersants |  |
|  | Noteikumu projekta 70.punkts:70. Ne vēlāk kā no 2022. gada 1. janvāra komersants biogāzes ražošanas iekārtā kā kurināmā izejvielu biogāzes ražošanai izmanto organiskas izcelsmes atkritumus un ražošanas atlikumproduktus saskaņā ar 7. pielikumu. Minēto kurināmā izejvielu īpatsvaru kopējā kurināmā apjomā komersants nodrošina šādā apjomā:70.1. no 2022. gada 1. janvāra līdz 2025. gada 31. decembrim – vismaz 40%;70.2. no 2026. gada 1. janvāra līdz 2029. gada 31. decembrim – vismaz 60%;70.3. no 2030. gada 1. janvāra – vismaz 80%. | **Zemkopības ministrija (19.08.2020.) iebildums**Atbilstoši 70. punktam komersantam ir jānodrošina kurināmā izejvielu īpatsvaru kopējā kurināmā noteiktajā apjomā un noteiktajā laika posmā. Tātad - gadījumā, ja netiks ievērotas izejvielu procentu attiecības, atbilstoši 71.punktā noteiktajam komersantam draud elektroenerģijas iepirkuma cenas samazinājums. Vēršam uzmanību, ka. izvērtējot 2018. gada 11. decembra Eiropas Parlamenta un Padomes Direktīvā (ES) 2018/2001 par no atjaunojamajiem energoresursiem iegūtas enerģijas izmantošanas veicināšanu VI. pielikumā noteikto - kā aprēķināms Siltumnīcefekta gāzu (SEG) emisiju ietaupījums no dažādos veidos saražotas atjaunojamas enerģijas, var secināt, ka, ievērojot 70. punktā izejvielu procentu attiecības, SEG emisiju ietaupījums ir zems. Savukārt, ja tiek panākts ievērojams SEG emisiju ietaupījums (mainot izejvielu proporcijas), tad, ņemot vērā 71.punktā izejvielu īpatsvaru un piemērojamo koeficientu, komersantam tiek samazināta elektroenerģijas cena. Tāpēc lūdzam izvērtēt cenas samazinājuma samērojamību ar ietekmi uz SEG emisijām. | **Iebildums daļēji ņemts vērā.**Ministru kabinets ir izvērtējis šāda priekšlikuma ieviešanu un uzdevis Ekonomikas ministrijai izstrādāt atbilstošus grozījumus, apstiprinot informatīvo ziņojumu "Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām" Ministru kabineta 2019.gada 16.jūlija sēdē (protokollēmuma Nr.33 88.§).Papildus vēršam uzmanību, ka elektroenerģijas iepirkuam cenas samazinājums paredzēts mēneša griezumā, tādējādi sniedzot lielāku elastību ražotājiem.  | 73. Ne vēlāk kā no 2022. gada 1. janvāra komersants biogāzes ražošanas iekārtā kā kurināmā izejvielu biogāzes ražošanai izmanto organiskas izcelsmes atkritumus un ražošanas atlikumproduktus saskaņā ar šo noteikumu 7. pielikumu. Komersants nodrošina, ka minēto kurināmā izejvielu īpatsvars kalendāra gada ietvarā pret kopējo patērēto izejvielu apjomu biogāzes ražošanai ir šādā apjomā:73.1. no 2022. gada 1. janvāra līdz 2025. gada 31. decembrim – vismaz 40%;73.2. no 2026. gada 1. janvāra līdz 2029. gada 31. decembrim – vismaz 60%;73.3. no 2030. gada 1. janvāra – vismaz 80%. |  |
|  | VI. sadaļa “VI. Nosacījumi pārkompensācijas izvērtēšanai un novēršanai” un 8.pielikums | **Zemkopības ministrija (19.08.2020.) iebildums**Ņemot vērā pavadvēstulē norādīto, proti, ka turpmākajā saskaņošanas procesā noteikumu projektos plānots papildus precizēt normas elektrostaciju pārkompensācijas novēršanai atbilstoši Ekonomikas ministrijas izsludinātā iepirkuma „Priekšlikumu un elektronisku rīku izstrāde kopējo kapitālieguldījumu iekšējās peļņas normas aprēķināšanas un pārkompensācijas novēršanas metodikas pilnveidei elektroenerģijas ražotājiem” rezultātiem, Zemkopības ministrija nav izskatījusi\vērtējusi VI. sadaļu “VI. Nosacījumi pārkompensācijas izvērtēšanai un novēršanai” un 8.pielikumu.  | **Iebildums ņemts vērā.** | VI. sadaļa “VI. Nosacījumi pārkompensācijas izvērtēšanai un novēršanai” un 8.pielikums svītrots. |  |
|  | **Informatīva atsauce uz Eiropas Savienības direktīvām**Noteikumos iekļautas tiesību normas, kas izriet no:1) Eiropas Parlamenta un Padomes 2012.gada 25.oktobra Direktīvas 2012/27/EK [2004/8/EK](http://eur-lex.europa.eu/eli/dir/2004/8/oj/?locale=LV) par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK;2) Eiropas Parlamenta un Padomes 2018. gada 11. decembra Direktīvas 2018/2001 par no atjaunojamajiem energoresursiem iegūtas enerģijas izmantošanas veicināšanu. | **Tieslietu ministrija (14.08.2020) iebildums**Projekta nobeigumā ir iekļauta informatīvā atsauce uz Eiropas Savienības direktīvām. Vienlaikus šo direktīvu norāde ir iekļauta likuma informatīvās atsauces uz Eiropas Savienības direktīvām 7. un 8. punktā. Ievērojot minēto, nepieciešams izvērtēt šis informatīvās atsauces veidošanas nepieciešamību un, ja ir konkrētas direktīvu normas, kuras tiek pārņemtas ar projektu, projekta anotācijas V sadaļā par tām nepieciešams iekļaut visu nepieciešamo informāciju atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 55. – 59. punktā noteiktajam. | **Iebildums ņemts vērā.**Atsauces uz direktīvām dzēstas. | Atsauces uz direktīvām dzēstas. |  |
|  | 113. Komersanti, kuri līdz 2020. gada 1.septembrim nav iesnieguši sistēmas operatoram, publiskajam tirgotājam un birojam šo noteikumu [22.punktā](https://m.likumi.lv/ta/id/207458#p56.2%C2%A0) minēto principiālo pieslēguma shēmu, zaudē tiem piešķirtās obligātā iepirkuma tiesības vai garantētās maksas tiesības. | **Zemkopības ministrija (19.08.2020.) iebildums**113.punktā noteikts, ka komersantiem, kuri līdz 2020. gada 1.septembrim nav iesnieguši sistēmas operatoram, publiskajam tirgotājam un Birojam šo noteikumu 22.punktā minēto principiālo pieslēguma shēmu, zaudē tiem piešķirtās obligātā iepirkuma tiesības vai garantētās maksas tiesības. Lūdzam skaidrot, kā lai komersanti ievēro noteiktu prasību un līdz 2020.gada 1.septembrim iesniedz principiālo elektriskā pieslēguma shēmu, ja šī prasība stāsies spēkā ar 2020.gada 1.septembrī? | **Iebildums ir ņemts vērā.**Paskaidrojam, ka pienākums iesniegt principiālo elektriskā pieslēguma shēmu izriet no šobrīd spēkā esošajiem MK noteikumiem Nr. 221, arī pirms projekta stāšanās spēkā minētajām shēmām ir jābūt iesniegtām.  | 96. Attiecībā uz komersantiem, kuri līdz šo noteikumu spēkā stāšanās dienai nav iesnieguši sistēmas operatoram, publiskajam tirgotājam un birojam Ministru kabineta 2009. gada 10. marta noteikumiem Nr. 221 "[Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā](https://likumi.lv/ta/id/189260-noteikumi-par-elektroenergijas-razosanu-un-cenu-noteiksanu-razojot-elektroenergiju-kogeneracija)" minēto principiālo elektriskā pieslēguma shēmu, publiskais tirgotājs līdz ar šo noteikumu spēkā stāšanās dienu pārtrauc koģenerācijā saražotās elektroenerģijas iepirkumu obligātā iepirkuma ietvaros. Ja komersants trīs mēnešu laikā pēc šo noteikumu spēkā stāšanās dienas neiesniedz sistēmas operatoram, publiskajam tirgotājam un birojam šo noteikumu 23. punktā minēto principiālo elektriskā pieslēguma shēmu, birojs pieņem lēmumu par komersantam piešķirto obligātā iepirkuma tiesību atcelšanu. Ja komersants trīs mēnešu laikā pēc šo noteikumu spēkā stāšanās dienas iesniedz sistēmas operatoram, publiskajam tirgotājam un birojam šo noteikumu 23. punktā minēto principiālo elektriskā pieslēguma shēmu, publiskais tirgotājs atsāk saražotās elektroenerģijas iepirkumu obligātā iepirkuma ietvaros ar nākamā pilnā kalendāra mēneša pirmo datumu pēc šo noteikumu 23. punktā minētās principiālās elektriskā pieslēguma shēmas iesniegšanas sistēmas operatoram, publiskajam tirgotājam un birojam. |  |
|  | Noteikumu projekta 7.pielikuma 4.punktsrūpniecisko atkritumu biomasas frakcija, ko nevar izmantot pārtikas vai barības ķēdē, tostarp materiāli no mazumtirdzniecības un vairumtirdzniecības un lauksaimniecības pārtikas ražošanas, un zvejniecības un akvakultūras nozares, izņemot izejvielas | **Zemkopības ministrija (19.08.2020.) iebildums**Lūdzam papildināt 7.pielikumu ar 18.punktu šādā redakcijā: “pārtikas atkritumi, citi organiskas izcelsmes atkritumi un ražošanas atlikumprodukti”.**Zemkopības ministrija (27.08.2020)****iebildums**Lūdzam precizēt 7.pielikumu uz izteikt 4.punktu šādā redakcijā: “4.ražošanas atkritumu biomasas frakcija, ko nevar izmantot pārtikas vai barības ķēdē, un citi organiskas izcelsmes atkritumi un ražošanas atlikumprodukti, tostarp materiāli no mazumtirdzniecības un vairumtirdzniecības un lauksaimniecības ražošanas un pārtikas ražošanas un pārstrādes, un zvejniecības un akvakultūras nozares.”  | **Iebildums daļēji ņemts vērā.**Ekonomikas ministrijas ieskatā Zemkopības ministrijas priekšlikumā norādītās izejvielas ir iekļautas noteikumu projekta 2.pielikuma 4.punktā: rūpniecisko atkritumu biomasas frakcija, ko nevar izmantot pārtikas vai barības ķēdē, tostarp materiāli no mazumtirdzniecības un vairumtirdzniecības un lauksaimniecības pārtikas ražošanas, un zvejniecības un akvakultūras nozares, izņemot izejvielas;**Iebildums ir ņemts vērā** | Noteikumu projekta 7.pielikuma 4.punktsražošanas atkritumu biomasas frakcija, ko nevar izmantot pārtikas vai barības ķēdē, un citi organiskas izcelsmes atkritumi un ražošanas atlikumprodukti, tostarp materiāli no mazumtirdzniecības un vairumtirdzniecības un lauksaimniecības ražošanas un pārtikas ražošanas un pārstrādes, un zvejniecības un akvakultūras nozares |  |
|  | Noteikumu projekts | **Finanšu ministrija (11.08.2020.) iebildums**5.Lai nodrošinātu EK lēmuma lietā SA.43140, kā arī ETL 30.4 pantā noteikto kopējā atbalsta perioda ierobežojumu ievērošanu, lūdzam attiecīgi precizēt noteikumu projekta 73.2 apakšpunktu, nodrošinot, ka jaudas palielinājuma gadījumā kopējais atbalsta periods nepārsniedz 20 gadus. | **Ņemts vērā**Ekonomikas ministrija izstrādās vienotu kārtību valsts atbalsta perioda ierobežošanai atbilstoši ETL pārejas noteikumu 84. punktam – līdz 2021. gada 31. maijam. Vienlaikus vēršam uzmanību uz to, ka 20 gadu ierobežojums jau šobrīd ir spēkā saskaņā ar ETL 83. pantu. |  |  |
|  | Noteikumu projekta anotācija | **Finanšu ministrija (11.08.2020.) iebildums**6.Lai nodrošinātu viennozīmīgu izpratni par noteikumu projektā, tajā skaitā tā 77. un 78. punktā lietotā jēdziena “atbalsta periods” saturu, lūdzam papildināt anotāciju ar attiecīgo skaidrojumu, ievērojot spēkā esošajā ETL 1. panta 3.1 punktā jēdziena “atbalsta periods” lietojumu.  | **Ņemts vērā** | Projekta anotācijas I sadaļas 2. punkts papildināts šādā redakcijā:“Jēdziens “atbalsta periods” projektā tiek lietots atbilstoši ETL 1. panta otrajā daļā ietvertajai atbalsta perioda definīcijai: atbalsta periods - elektrostacijas dzīves ciklā ietilpstošs periods, kurā elektrostacija saņem valsts atbalstu elektroenerģijas ražošanai no atjaunojamiem energoresursiem vai koģenerācijā vai citu darbības atbalstu elektroenerģijas ražošanai.” |  |
|  | Noteikumu projekta anotācija | **Finanšu ministrija (11.08.2020.) iebildums**7. Ievērojot, to, ka ETL ietvaros tiek lietots ETL 1. panta 3.1 punktā noteiktais jēdziens “atbalsta periods”, lūdzam papildināt anotāciju ar skaidrojumu, kas noteikumu projekta 81.3., 81.4.apakšpunktā un 89. punktā tiek saprasts ar “pagātnes periodu” un “nākotnes periodu”. Nepieciešamības gadījumā, lūdzam precizēt pašu noteikumu projektu. | **Ņemts vērā** | Projekta anotācijas I sadaļas 2. punkts izteikts šādā redakcijā: “Jēdziens “atbalsta periods” projektā tiek lietots atbilstoši ETL 1. panta otrajā daļā ietvertajai atbalsta perioda definīcijai: atbalsta periods - elektrostacijas dzīves ciklā ietilpstošs periods, kurā elektrostacija saņem valsts atbalstu elektroenerģijas ražošanai no atjaunojamiem energoresursiem vai koģenerācijā vai citu darbības atbalstu elektroenerģijas ražošanai. Tādējādi projekta normās, kas nosaka IRR aprēķina regulējumu, minētais “pagātnes periods” un “nākotnes periods” ir jāuzskata kā atbalsta perioda daļa atbilstoši ETL definīcijai, atkarībā no tā, kurā brīdī šī definīcija tiek izmantota.” |  |
|  | Noteikumu projekts | **Finanšu ministrija (11.08.2020.) iebildums**8.Ņemot vērā, ka noteikumu projekta 96., 97. un 98. punkts dublē noteikumu projekta attiecīgi 78.1., 78.2. un 78.3. apakšpunktu, lūdzam tos pārskatīt un precizēt noteikumu projektu, svītrojot dublējošās normas. | **Ņemts vērā** | Precizēts noteikumu projekts, svītrojot dublējošās normas. |  |
|  | Noteikumu projekta anotācija | **Finanšu ministrija (11.08.2020.) iebildums**9.Lūdzam anotācijā ietvert skaidrojumu par noteikumu projekta 81.5. apakšpunktā ietvertā gadījuma, kad elektrostacijā saražotā siltumenerģija netiek pārdota un tās vērtībā tiek aprēķināta saskaņā ar šo noteikumu 8. pielikuma 8. punktā minēto formulu, mērķi. | **Ņemts vērā** | Projekta anotācijas I sadaļas 2. punkts papildināts šādā redakcijā:Projekta anotācijas I sadaļas 2. punkts papildināts šādā redakcijā: “Projektā saglabāta līdzšinējā regulējumā ietvertā norma, ka, ja elektrostacijā saražotā siltumenerģija netiek pārdota, tās vērtība tiek aprēķināta pēc īpašas formulas. Tā kā siltumenerģijai ir vērtība arī tad, ja to izmanto elektrostacijas pašpatēriņam, jo tad tā nav jāiepērk no cita ražotāja, šādas normas mērķis ir elektrostacijas kopējo kapitālieguldījumu iekšējās peļņas normas aprēķinā ietvert siltumenerģijas vērtību, neskatoties uz to, ka tā netiek pārdota. Līdz ar to aprēķinā tiek objektīvi atspoguļota siltumenerģijas vērtība arī tad, ja netiek veikta siltumenerģijas tirdzniecība.” |  |
|  | Noteikumu projekta anotācija, noteikumu projekts  | **Finanšu ministrija (11.08.2020.) iebildums**10.Lai nodrošinātu noteikumu projekta VIII sadaļā “Nepamatoti vai nelikumīgi saņemta valsts atbalsta atgūšanas nosacījumi un metodika” lietoto jēdzienu “*nepamatoti saņemts valsts atbalsts*” un “*nelikumīgi saņemts valsts atbalsts*” viennozīmīgu un korektu izpratni, kā arī lai būtu skaidra procesuālā kārtība nepamatotai un nelikumīgai valsts atbalsta atgūšanai pēc noteikumu projekta 106. punktā minētā gadījuma iestāšanās, lūdzam papildināt anotāciju ar attiecīgu skaidrojumu (skat., piemēram, *Ministru kabineta 2020. gada 12. maija noteikumu Nr. 290 “Grozījumi Ministru kabineta 2009. gada 10. marta noteikumos Nr. 221 "Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā"”* anotācijā ietverto skaidrojumu). | **Ņemts vērā** | Projekta anotācija: “Projekts paredz pārkāpumus, par kuriem BVKB pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu (nepamatoti saņemts atbalsts) un noteiktos gadījumos uzliek par pienākumu komersantam atmaksāt publiskajam tirgotājam daļu no saņemtā valsts atbalsta – apmēru, ko tas saņēmis nepamatoti, jo nav nenovērsis iepriekš izteiktu brīdinājumu, kas vienlaikus ir bijis par pamatu minēto tiesību atcelšanai. Projektā ir saglabāta līdzšinējā regulējumā paredzētā kārtība, kādā tiek atgūts nepamatoti vai nelikumīgi saņemts valsts atbalsts.Šajā kontekstā tiek ņemts vērā spēkā esošais Eiropas Savienības un arī nacionālo tiesību ietvars.Padomes 2015. gada 13. jūlija Regulas [2015/1589](http://eur-lex.europa.eu/eli/reg/1999/659/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību (turpmāk – LESD) 108. panta piemērošana (turpmāk – Regula [2015/1589](http://eur-lex.europa.eu/eli/reg/1999/659/oj/?locale=LV)) (Oficiālais Vēstnesis L 248, 24.09.2015., lpp. 9-29) 1. panta f) punkts nosaka, ka “nelikumīgs atbalsts” ir jauns atbalsts, kas ieviests, pārkāpjot Eiropas Komisijas (turpmāk – EK) līguma 93. panta (konsolidētā EK līguma 88. pants) 3. punktu, proti, dalībvalsts nesāk īstenot pasākumu pirms EK pieņēmusi lēmumu par pasākuma saderību ar kopējo tirgu.Nelikumīga atbalsta atgūšanas pienākums Latvijas normatīvajos aktos ir nostiprināts Komercdarbības atbalsta kontroles likuma (turpmāk – KAKL) 17. un 18. pantā. KAKL 17. pants cita starpā nosaka, ka saskaņā ar EK pieņemto lēmumu atbalsta sniedzējam ir pienākums nodrošināt tāda valsts (komercdarbības) atbalsta atmaksu, kas komercsabiedrībai piešķirts, neievērojot LESD 108. panta 3. punktu. Tādējādi, saskaņā ar nacionālajām tiesību normām tiesisks pamats valsts atbalsta izmaksātājam atprasīt valsts atbalstu ir tieši EK lēmums par atbalsta atmaksu.Nelikumīga atbalsta atgūšanas pienākums Latvijas normatīvajos aktos ir nostiprināts Komercdarbības atbalsta kontroles likuma (turpmāk – KAKL) 17. un 18. pantā. KAKL 17. pants cita starpā nosaka, ka saskaņā ar EK pieņemto lēmumu atbalsta sniedzējam ir pienākums nodrošināt tāda valsts (komercdarbības) atbalsta atmaksu, kas komercsabiedrībai piešķirts, neievērojot LESD 108. panta 3. punktu. Tādējādi, saskaņā ar nacionālajām tiesību normām tiesisks pamats valsts atbalsta izmaksātājam atprasīt valsts atbalstu ir tieši EK lēmums par atbalsta atmaksu.Vienlaikus jāņem vērā, ka saskaņā ar KAKL 4. pantā noteikto valsts atbalsta tiesiskais ietvars sevī ietver arī ES tiesību aktus un judikatūru. Atbilstoši normatīvo aktu hierarhijai ES tiesību normas prevalē par nacionālajām tiesību normām, līdz ar to Eiropas Savienības Tiesas sniegtā Eiropas tiesību normu interpretācija ir saistoša Latvijai kā ES dalībvalstij, līdz ar to Eiropas Savienības Tiesas 2019. gada 5. marta spriedums lietā C-349/17 ir saistošs Latvijai. Ņemot vērā Eiropas Savienības Tiesas sprieduma Nr. C-349/17 133. punktā minēto, pienākums nodrošināt visa nelikumīgā atbalsta atgūšanu, tostarp uzdot samaksāt procentus par visu laikposmu, kurā tas ir guvis labumu no šī atbalsta izriet tieši no LESD 108. panta 3. punkta, kā arī no KAKL 4. panta. Savukārt KAKL 4. pants nosaka valsts atbalsta tiesisko ietvaru, kas ietver sevī arī ES aktus un judikatūru. Atbilstoši Regulas [2015/1589](http://eur-lex.europa.eu/eli/reg/1999/659/oj/?locale=LV) 17. panta 1. punktam uz tiesībām atgūt valsts atbalstu attiecas desmit gadu noilguma termiņš. Noilguma periodu sāk skaitīt dienā, kad nelikumīgais valsts atbalsts tiek piešķirts komersantam kā kompensācija elektroenerģijas obligātā iepirkuma ietvaros. Aprēķinot noilguma termiņu, valsts atbalsts jāuzskata par piešķirtu komersantam datumā, kurā tas ir faktiski izmaksāts minētajam saņēmējam (EK 2011. gada 8. decembra Tiesas spriedums Lieta C‑81/10 P France Télécom SA pret EK, 80.-89. punkts). Noilguma termiņu pārtrauc kompetento iestāžu lēmumi, kas attiecas uz pārkāpumu izmeklēšanu vai iztiesāšanu un kuri konkrētajām personām darīti zināmi. Noilguma termiņš pēc katra pārtraukuma atsākas no jauna.Vēsturiskais atbalsts nav uzskatāms par komercdarbības atbalstu ES likumdošanas nozīmē, tādējādi uz to neattiecas nelikumīga komercdarbības atbalsta regulējums, kā arī tā atgūšanas nosacījumi. Turklāt vēsturiskais atbalsts ir piešķirts un izmaksāts atbilstoši normatīvajiem aktiem, kas šobrīd vairs nav spēkā, tostarp attiecībā uz atbalsta piešķiršanas nosacījumiem, tādējādi nav iespējams konstatēt atbalsta piešķiršanas pārkāpumus.Projektā ir saglabāts līdzšinējais regulējums kārtībai, kādā atgūst nepamatoti vai nelikumīgi saņemtu valsts atbalstu, t.sk. attiecībā uz nelikumīgi saņemtu valsts atbalstu, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019. gada 5. marta spriedumu lietā Nr. C-349/17 (ECLI:EU:C:2019:172)), kas skar jautājumus par valsts atbalsta atgūšanu. Projekta ietvaros komersanta nepamatoti vai nelikumīgi saņemtā valsts atbalsta atgūšanu Administratīvā procesa likumā noteiktajā kārtībā veic BVKB.Projekts paredz noteiktus gadījumus, kad BVKB nekavējoties pieņem lēmumu par pienākumu mēneša laikā atmaksāt publiskajam tirgotājam saņemto nelikumīgo valsts atbalstu. Ja BVKB konstatē, ka komersants pārkāpis ETL un projektā minētos valsts atbalsta nosacījumus un saņemtais atbalsts uzskatāms par nelikumīgu valsts atbalstu, BVKB mēneša laikā no fakta konstatēšanas pieņem lēmumu, ar kuru atceļ komersantam piešķirtās obligātā iepirkuma tiesības un komersantam nosaka pienākumu mēneša laikā atmaksāt publiskajam tirgotājam šo noteikumu ietvaros saņemto nelikumīgo valsts atbalstu kopā ar procentiem. Lai nodrošinātu, ka līdz minētā lēmuma spēkā stāšanās brīdim komersants neturpina saņemt valsts atbalstu, publiskais tirgotājs pārtrauc elektroenerģijas obligāto iepirkumu. Šādā gadījumā obligātais iepirkums vairs nevar tikt atsākts.” |  |
|  | Noteikumu projekta anotācija, noteikumu projekts  | **Finanšu ministrija (11.08.2020.) iebildums**11.Ņemot vērā ETL 1. panta 3.1 punktā un 30.4 pantā ietvertos nosacījumus par kopējo atbalsta periodu, attiecībā uz noteikumu projekta 104. punktu lūdzam papildināt anotāciju ar skaidrojumu, ka ir jāatgūst visu nelikumīgo valsts atbalstu, kas ir saņemts kopējā atbalsta periodā, t.sk. ietverot vēsturisko atbalstu. Gadījumā, ja Ekonomikas ministrija plāno nelikumīga atbalsta atgūšanas gadījumā piemērot citādu pieeju, aicinām iespējami ātri sagatavot un iesniegt jautājumus Eiropas Komisijai.**Finanšu ministrija (27.08.2020.)**Uzturam Finanšu ministrijas iepriekš izteikto iebildumu attiecībā uz nelikumīga atbalsta atgūšanas nosacījumiem. Proti, ETL 1.panta 3.1 punktā un 30.4 pantā ir ietverti nosacījumi par kopējo atbalsta periodu, kas tiks ņemts vērā veicot IRR aprēķinu/pārrēķinu. Attiecīgi, gadījumā, ja veicot IRR pārrēķinu, elektrostacijai tiktu konstatēta pārkompensācija, nelikumīgais valsts atbalsta būtu jāatgūst. ETL grozījumu izskatīšanas laikā Saeimas tautsaimniecības komisijas sēdēs Ekonomikas ministrijai tika norādīts un skaidrots par nelikumīga valsta atbalsta piemērošanas pamatprincipiem. Ja Ekonomikas ministrija plāno nelikumīga atbalsta atgūšanas gadījumā piemērot citādu pieeju, tā būtu jāsaskaņo ar Eiropas Komisiju. Ņemot vērā anotācijā ietverto Ekonomikas ministrijas viedokli, ka “*vēsturiskais atbalsts nav uzskatāms par komercdarbības atbalstu ES likumdošanas nozīmē, tādējādi uz to neattiecas nelikumīga komercdarbības atbalsta regulējums, kā arī tā atgūšanas nosacījumi*” un to, ka saskaņojums par Ekonomikas ministrijas pieeju no Eiropas Komisijas nav saņemts, lūdzam noteikumu projektā skaidri noteikt, ka  BVKB, veicot IRR aprēķinu 20 gadiem kopš elektrostacijas nodošanas ekspluatācijā, ja elektrostacijai tiks konstatēta pārkompensācija, piemēros nelikumīgas atbalsta atgūšanas procedūru, vienlaikus papildinot anotāciju ar skaidrojumu, ka ir jāatgūst visu nelikumīgo valsts atbalstu, kas ir saņemts kopējā atbalsta periodā, t.sk. ietverot vēsturisko atbalstu. Ņemot vērā plānoto deleģējuma termiņu noteikumu izstrādei, lūdzam Ekonomikas ministriju steidzami iesniegt Eiropas Komisijā jautājumus par nelikumīga atbalsta atgūšanas pamatprincipu interpretāciju attiecībā uz sniegto atbalstu pirms 2007.gada. | **Daļēji ņemts vērā** | Projekta anotācijas I sadaļas 2. punkts papildināts šādā redakcijā:“Elektrostaciju pārkompensācijas novēršanaElektrostaciju, kas darbojas obligātā iepirkuma ietvaros, pārkompensācijas novēršanas mehānisms tika ieviests 2016. gadā, veicot grozījumus MK noteikumos Nr. 221[[1]](#footnote-2). Šī mehānisma ieviešana bija priekšnosacījums, lai Eiropas Komisija lemtu par Latvijas iesniegtā valsts atbalsta lietas SA.43140 (2015/NN) “Atbalsts atjaunojamo energoresursu enerģijai un koģenerācijai.” atbilstību ES iekšējā tirgus nosacījumiem.Lai nodrošinātu vienlīdzīgu pieeju visiem atbalstu saņēmušajiem komersantu projektiem, MK noteikumi Nr. 262 tika papildināti ar normām, kas paredz projektu kopējo kapitālieguldījumu iekšējās peļņas normas (turpmāk – IRR) izvērtēšanu, izmantojot fiksētas līmaņatzīmes. Īstenojot šādu pieeju, tiek veicināta komersantu interese nodrošināt efektīvāku elektrostaciju darbību. Vienlaikus ar minētajiem grozījumiem komersantiem tika noteikta IRR likme 9% apmērā, kuru pārsniedzot, komersanta nākotnes atbalstam tiek piemērots samazinošs koeficients - cenas diferencēšanas koeficients pārkompensācijas novēršanai, nodrošinot, ka projekta kopējais IRR līmenis atbalsta perioda beigās nepārsniedz 9%.Līdz ar grozījumiem ETL, kas stājās spēkā 2020. gada 15. februārī, pārkompensācijas novēršanas mehānisms tika nostiprināts arī likumā, vienlaikus uzdodot Ministru kabinetam noteikt IRR aprēķina veikšanas kārtību. Minēto kārtību Ekonomikas ministrija plāno izstrādāt pēc tam, kad būs noslēgusies Ekonomikas ministrijas izsludinātā iepirkuma “Priekšlikumu un elektronisku rīku izstrāde kopējo kapitālieguldījumu iekšējās peļņas normas aprēķināšanas un pārkompensācijas novēršanas metodikas pilnveidei elektroenerģijas ražotājiem” rezultātu izvērtēšana, veicot attiecīgus grozījumus šajos ministru kabineta noteikumos. Atbilstoši ETL pārejas noteikumu 77. punktam līdz minētās kārtības spēkā stāšanās dienai BVKB kopējo kapitālieguldījumu IRR izvērtēšanu veiks saskaņā ar kārtību, kādu nosaka MK noteikumi Nr. 221. Izstrādājot kopējo kapitālieguldījumu IRR aprēķināšanas kārtību, Ekonomikas ministrija konsultēsies ar Eiropas Komisiju par nelikumīga valsts atbalsta atgūšanas metodoloģiskajiem pamatprincipiem, t.sk. par vēsturiskā atbalsta pirms 2007.gada iekļaušanu pārkompensācijas aprēķinā.” |  |
|  | Noteikumu projekta anotācija, noteikumu projekts  | **Finanšu ministrija (11.08.2020.) iebildums**12.Attiecībā uz noteikumu projekta 105. punktā minēto, ka *publiskais tirgotājs pēc šo noteikumu 103. vai 104. punktā minētā lēmuma stāšanās spēkā pārtrauc elektroenerģijas iepirkumu obligātā iepirkuma ietvaros*, nepārprotamai minētās normas izpratnei, lūdzam precizēt, vai elektroenerģijas iepirkums obligātā iepirkuma ietvaros šajā gadījumā tiek pārtraukts pavisam un attiecīgi atsākt to vairs nebūs iespējams, vai arī minēto iepirkumu, izpildoties noteiktiem nosacījumiem, būs iespējams atsākt (šajā gadījumā lūdzam ietvert sasaisti ar attiecīgajiem Noteikumu projekta punktiem). Vienlaikus lūdzam ar attiecīgu skaidrojumu papildināt arī anotāciju. | **Ņemts vērā** |  |  |
|  | Noteikumu projekta anotācija, noteikumu projekts  | **Finanšu ministrija (11.08.2020.) iebildums**13.Attiecībā uz noteikumu projekta 8.pielikumu, jo īpaši tā 2. un 3. punktā ietvertajām aprēķinu formulām, lūdzam papildināt anotāciju ar skaidrojumu, ka:1. iekšējās peļņas normas aprēķins tiks veikts visam atbalsta periodam, kas definēts ETL 1. panta 1.3 punktā un 30.4 pantā noteiktajam;
2. aprēķinot iekšējās peļņas normu, vērā tiks ņemtas visas veiktās investīcijas pilnā apmērā atbilstoši EK lēmuma lietā SA.43140 32.punktam un ETL 31.4 pantam.
 | **Ņemts vērā**8. pielikums netiks ietverts šajā projektā. |  |  |
|  | Noteikumu projekta anotācija, noteikumu projekts  | **Finanšu ministrija (11.08.2020.) priekšlikums**Priekšlikums:Lūdzam skaidrot, kāpēc Valsts ieņēmumu dienests anotācijas VII sadaļas 1.punktā ir norādīts kā noteikumu projekta izpildē iesaistītā institūcija. | **Ņemts vērā.** | Vārdi “Valsts ieņēmumu dienests” no anotācijas VII sadaļas 1.punkta svītrots. |  |
|  |  | **Zemkopības ministrija (27.08.2020)**Lūdzam precīzi norādīt anotācijā skaidrojumu par biogāzes elektrostacijas vienotā tehnoloģiskā cikla princips neietver dzīvnieku novietnes.  | **Ņemts vērā**Vienotā tehnoloģiskā cikla principa īstenošanas nosacījumi netiks iekļauti šajā projektā. Tie tiks izstrādāti līdz 2021. gada 1. janvārim. | Projekta punkti, kas attiecas uz vienotā tehnoloģiskā cikla principa ievērošanu, svītroti. |  |
|  |  | **Finanšu ministrija (27.08.2020.)**Noteikumu projektā ietverti nosacījumi attiecībā uz pārkāpumiem, “*par kuriem atceļamas tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros, kā arī kārtību, kādā tās atceļamas*” (noteikumu projekta 1.10.punkts); un “*nosacījumus un metodiku nepamatoti vai nelikumīgi saņemtā valsts atbalsta atgūšanai par elektroenerģijas ražošanu no atjaunojamiem energoresursiem*” (noteikumu projekta 1.12.punkts), taču noteikumi ir par nosacījumiem ražojot elektroenerģiju koģenerācijā, t.sk. ne tikai no atjaunojamiem energoresursiem. Līdz ar to lūdzam precizēt noteikumu projektu. | **Ņemts vērā** | Projekta 1.10. un 1.12. apakšpunkts precizēts šādā redakcijā:“1.10. pārkāpumus, par kuriem atceļamas obligātā iepirkuma tiesības vai garantētās maksas tiesības, kā arī kārtību, kādā tās atceļamas;1.12. nosacījumus un metodiku nepamatoti vai nelikumīgi saņemtā valsts atbalsta atgūšanai par elektroenerģijas ražošanu koģenerācijā.” |  |
|  |  | **Finanšu ministrija (27.08.2020.)**2.Ņemot vērā ETL noteikto elektrostacijas dzīves ciklā ietilpstošu atbalsta periodu, kurā tiek ieskaitīts visu veidu atbalsts elektroenerģijas ražošanai, t.sk. gan vēsturiskais atbalsts dubultā tarifa veidā, gan atbalsta pasākums saskaņā ar EK lēmuma SA.43140, kā arī ETL 31.4 pantā noteikto par elektroenerģijas ražotāju pārkompensācijas uzraudzību un novēršanu, kā arī ņemot vērā, ka tiek dzēsts 8.pielikums, lai nodrošinātu, ka BVKB ir skaidri nosacījumi, pēc kādiem uzraudzības procesā ir jāvērtē pasākuma atbilstība valsts atbalsta nosacījumiem, lūdzam noteikumus papildināt ar punktiem, kā BVKB nodrošina, t.sk. kādus dokumentus tas pieprasa komersantam, valsts atbalsta piešķiršanas pamata principu ievērošanu, kā arī pašus valsts atbalsta piešķiršanas pamata principus, proti:2.1.atbalstu piešķir vienīgi līdz iekārtu pilnīgai amortizācijai saskaņā ar parastajiem grāmatvedības noteikumiem, bet ne ilgāk kā 20 gadus kopš elektrostacijas nodošanas ekspluatācijā (Pamatnostādņu (2008) 109.punts un EK lēmuma SA.43140 81 un 83.punkts);2.2.elektrostacijas kopējo kapitālieguldījumu iekšējās peļņas norma kopējam atbalsta periodam nepārsniedz Ministru kabineta noteikto kopējo kapitālieguldījumu iekšējās peļņas normas līmeni, kas nav augstāks par deviņiem procentiem. Ja ražotājam pirms minēto tiesību piešķiršanas ir piešķirts cits atbalsts elektroenerģijas ražošanai, to ieskaita elektrostacijas kopējo kapitālieguldījumu iekšējās peļņas normas aprēķinā, turklāt šajā aprēķinā ieskaita periodu starp atbalsta periodiem, aprēķinā iekļaujot ieņēmumus, kas gūti no elektroenerģijas ražošanas, siltumenerģijas ražošanas, un ar siltumenerģijas un elektroenerģijas ražošanu saistītos izdevumus, kā arī investīcijas un elektrostacijai piešķirto un faktiski saņemto atbalstu, tostarp investīciju atbalstu elektroenerģijas ražošanai (Pamatnostādņu (2008) 109.punts un EK lēmuma SA.43140 81 un 83.punkts un ETL 31.4 pants).  | **Daļēji ņemts vērā** | Projekta anotācijas I sadaļas 2. punkts papildināts šādā redakcijā:“Projekts paredz, ka komersantiem, kuri ieguvuši obligātā iepirkuma tiesības, atbalstu piešķir atbilstoši projektā minētajiem termiņiem, bet ne ilgāk kā līdz elektrostacijas pamatlīdzekļu pilnam nolietojumam saskaņā ar normatīvajiem aktiem par grāmatvedības prasībām. Latvija, saskaņojot atbalstu ar Eiropas Komisiju, ir apstiprinājusi, ka atbalsta kopējais periods nepārsniedz parasto amortizācijas laiku šā veida aktīviem, proti, atbalsts var tikt piešķirts tikai līdz stacijas pilnīgai amortizācijai.” |  |
|  |  | **Finanšu ministrija (27.08.2020.)**Anotācijā minēts, ka *“tādējādi projekta normās, kas nosaka IRR aprēķina regulējumu, minētais “pagātnes periods” un “nākotnes periods” ir jāuzskata kā atbalsta perioda daļa atbilstoši ETL definīcijai, atkarībā no tā, kurā brīdī šī definīcija tiek izmantota.”* Noteikumu projektā nav iekļauts IRR aprēķins, kurā būtu iekļauti termini “pagātnes periods” un “nākotnes periods”, līdz ar to lūdzam noteikumu projektā iekļaujot IRR aprēķinu 20 gadiem kopš elektrostacijas nodošanas ekspluatācijā, lietot ETL lietoto terminoloģiju. Attiecīgi lūdzam precizēt arī anotāciju, dzēšot iepriekš citēto informāciju. | **Ņemts vērā** | Projekta anotācijas I sadaļas 2. punkts precizēts šādā redakcijā:“Jēdziens “atbalsta periods” projektā tiek lietots atbilstoši ETL 1. panta otrajā daļā ietvertajai atbalsta perioda definīcijai: atbalsta periods - elektrostacijas dzīves ciklā ietilpstošs periods, kurā elektrostacija saņem valsts atbalstu elektroenerģijas ražošanai no atjaunojamiem energoresursiem vai koģenerācijā vai citu darbības atbalstu elektroenerģijas ražošanai.” |  |
|  |  | **Finanšu ministrija (27.08.2020.)****Priekšlikums**Lūdzam Ministru kabineta noteikumu projekta “Noteikumi par elektroenerģijas ražošanu, izmantojot atjaunojamos energoresursus, cenu noteikšanas kārtību un uzraudzību” un Ministru kabineta noteikumu projekta Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā” 42.punkta pēdējo teikumu precizēt redakcionāli, jo brīdinājumu attiecina vai neattiecina uz komersantu, nevis uz nodokļu parādiem. | **Ņemts vērā** | Projekta 41. punkts precizēts šādā redakcijā:“[..] Šajā punktā minēto brīdinājumu komersantam neizsaka, ja komersanta nodokļu parādu kopsumma pārsniedz 150 *euro*, bet par tiem ir ierosināts tiesiskās aizsardzības process, laika periodā no tiesiskās aizsardzības procesa ierosināšanas līdz izbeigšanas brīdim.” |  |
| Atbildīgā amatpersona |  |  |
|  | (paraksts)\* |   |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Aivars Neimanis

|  |
| --- |
| (par projektu atbildīgās amatpersonas vārds un uzvārds) |
| Vecākais eksperts |
| 67013249 |
| aivars.neimanis@em.gov.lv  |

1. [↑](#footnote-ref-2)